Here is a page extracted from Wikipedia that may contain CSS, HTML, and a lot of unformatted text.

Title: Martín Almagro Basch
Content: Martín Almagro Basch, naixito de Tramacastiella (Sierra d'Albarracín) o 17 d'abril de 1911 y muerto en Madrit (Espanya) o 28 d'agosto de 1984, estió un destacato prehistoriador y arqueologo aragonés, encara que a suya mai yera d'orichen hongaro. Estudeyó en a Universidat de Valencia y dimpués en a Universidat Complutense de Madrit, a on se licenció en Historia en 1932 y en Dreito en 1934, ta dimpués continar a suya formación en os anyos 1930 en Alemanya, tenendo como mayestros a personalidaz como o paleontologo Hugo Obermaier u l'arqueologo Leo Viktor Frobenius.

En tener un profundo intrés por a Historia d'Aragón, en 1942 publicó os suyos primers treballos arqueolochicos feitos en a localidat aragonesa de Griegos, desembolicando dende ixe inte cuantos treballos arredol d'Aragón y d'atros puestos amanatos, destacando por o suyo intrés en l'arte levantín.

En 1941 esdevenió Catedratico en a Universidat de Barcelona, estando tamién en 1939-1956 director d'o Museu Arqueolochico de Barcelona. Dende 1947 dirichió tamién l'Instituto d'Estudios Turolenses, y en 1954 esdevenió Catedratico en a Universidat de Madrit, asumindo en 1957 a dirección d'o Museu Arqueolochico Nacional. Antiparte, dirichió a misión arqueolochica espanyola a Nubia.

Obras 
 1941: Introducción a la arqueología.
 1951: Ampurias: Historia de la ciudad y guía de sus excavaciones.
 1955: La necrópolis de Ampurias.
 1959: El Señorío Soberano de Albarracín bajo los Azagra.
 1959-1964: Historia de Albarracín y su sierra.
 1960: Manual de Historia Universal. Prehistoria.
 1966: Las estelas decoradas del sureste peninsular.
 1968: El arte prehistórico en el Sáhara español.

Vinclos externos 

 Martín Almagro Basch en El anaquel de Spantamicus Bibliografía completa y enlazada de D. Martín Almagro Basch

Arqueologos d'Aragón
Catedraticos d'Aragón
Directors d'o Museu Arqueolochico Nacional d'Espanya
Muertos en Madrit
Naixius de Tramacastiella
Prehistoriadors d'Aragón
1911 (naixencias)
1984 (muertes)